አሜሪካና ኩዌት የባህረ ሰላጤው ቀውስ ለመፍታት  በጋራ እንደሚሠሩ አስታወቁ
አሜሪካና ኩዌት የባህረ ሰላጤው ሀገራት ከኳታር ጋር የገቡትን ቀውስ እንዲፈታ በጋራ እንደሚሰሩ አስታወቁ፡፡የሁለቱ ሀገራት መሪዎች በባህረ ሰላጤ ጉዳዩ ዙሪያ በዋሽግተን ተገናኝተው ተወያይተዋል፡፡ኳታር እና የባህረ ሰላጤው ሀገራት ዲፕሎማሲያዊ ቀውስ ውስጥ ከገቡ ሶስት ወራት ሆኗቸዋል፡፡በእነዚህ ጊዜ ውስጥ ደግሞ ኩዌት ሀገራቱ ከኳታር ጋር የገቡት ቀውስ መፍትሄ እንዲያገኝ የማደራደር ሚናውን ወስዳ ጥረት ብታደርግም ይህ ነው የሚባል ለውጥ ግን እስካሁን ድረስ አልተመዘገበም፡፡ሀገራቱ በኳታር ዙሪያ የያዙት የመተባበር ሂደት በሽብር እንቅስቃሴ ዙሪያ ለመዝመት ያላቸውን አቋም የሚያሳይ እምነትም ይዘዋል፡፡የኩዌቱ ኢምር ሺህ ሳባህ አል አህማድ አል ሳባህ ወደ አሜሪካ ተጉዘው ከፕሬዝዳንት ዶናልድ ትራምፕ ጋር በዋሽንግተን በቀውሱ ዙሪያ ተወያይተዋል፡፡    ሁለቱ መሪዎች በዋናነት የባህረ ሰላጤው ሀገራት ከኳታር ጋር የገቡትን ቀውስ መፍትሄ እንዲያገኝ የማደርደር ስራ እንደሚሰሩ አንስተዋል፡፡ፕሬዝዳንት ትራምፕ እንዳሉት አሁን ኩዌት ሀገራቱን ለመሸምገል እያደረገችው ያለው ጥረት ሀገራቸውም ትደግፈዋለች፡፡አሁን ላይ ኩዌት የያዘችው የማደራደር ሂደት ውጤት የማይታይበት ከሆነ ትራምፕ ሙሉ በሙሉ ለማሸማገል ፈቃደኛ እንደሆኑ ለኢሚሩ አንስተውላቸዋል፡፡የባህረ ስላጤው  ጉዳይ በቀላሉና በፍትሃዊነት መፍትሄ የሚያገኝ ጉዳይ ነው ሲሉም ነው እሳቸው ያነሱት፡፡የባህረ ሰላጤው ሀገራትና የግብጽ አጋሮች በሳዑዲ አረቢያ በሚካሄደው ጉባኤ የሽብር ድርጊትን ለማቆም መተባበር ይገባናልም ሲሉም ተደምጠዋል፡፡   እንደ ትራምፕ ከሆነ በአሁኑ ወቅት አሜሪካ ከባህረ ሰላጤው ሀገራት ጋር ያላት ግንኙነት ከየትኛውም ጊዜ በላይ የተጠናከረበት ጊዜ ነው፡፡ይህ መሆኑ ደግሞ በግንኙነታቸው መካከል ያለው ጥንካሬ ለየትኛውም አይነት አጋርነት ስኬትን ያመጣል የሚል እምነት እንዳላቸው ነው በንግግራቸውም ያንጸባረቁት፡፡የኩዌቱ ኢምር  ሺህ ሳባህ አል አህማድ አል ሳባህ በበኩላቸው ከሰሞኑ በአሜሪካ ቴክሳስ ግዛት በደረሰው የሀሪከን ሀርቪየ አውሎ ንፋስና ባደረሰው የንብረት ውድመት የተሰማቸውን ሀዘን ለፕሬዝዳንቱ ገልጸዋል፡፡ የባህረ ሰላጤው ሀገራት አሁን የገቡትን ቀውስ ምክንያት በማድረግ ኩዌት ለማደራደር እያደረገችው ያለው ጥረት እንደቀጠለም አንስተዋል፡፡ኢሚሩ ከካታር በኩል በጉዳዩ ላይ ለመምከር የሀገሪቱን ሉዓላዊኒት የማይጋፋ ከሆነ ለየትኛውም አይነት ውይይት ዝግጁ መሆኗን ተናግረዋል፡፡በተለይ ሰኔ ወር ላይ ሀገራቱ ኳታር አስራ ሶስት ነጥቦችን እንደ ቅድመ ሁኔታ በማስቀመጥ እንድታሞላ የጠየቁ ሲሆን ካታር እነዚህ ቅድመ ሁኔታዎች ሉዓላዊነቲን ይጋፋሉ ስትል እንደማትቀበላቸው አስታውቃ ነበር፡፡እንደ ኩዌቱ ኢምር በቅርብ ጊዜ ሀገራቱ ከካታር ጋር የገቡት ቀውስ መፍትሄ እንደሚያገኝ የላቸውን ተስፋ ለፕሬዝዳንቱ አንስተዋል፡፡የሳዑዲ አጋር የሆኑ ሀገራት በዶሃ ላይ የማግለል ውሳኔ ሲያሳልፉ ፕሬዝዳንት ትራምፕ ደስተኛ የነበሩ ሲሆን ሌሎች የአሜሪካ ከፍተኛ ባለስልጣናት ደግሞ በሀገራቱ ቀውስ ዙሪያ ለዘብተኛ አቋም ነበራቸው፡፡አሁን ላይ ደግሞ የአሜሪካ በሀገራቱ ላይ ያላት እይታ ወጥ አቋም ያልተንጸባረቀበት ሆኖ እየሄደ ነው፡፡( ምንጭ: አልጀዚራ )